Analüüsides publikatsioonide dünaamikat viimasel viiel aastal (vt tabel) näeme, et oluliselt on kasvanud välismaal avaldatud artiklite arv. Peamiselt on tegemist mitmesugustes konverentsikogumikes avaldatud ettekannetega. Toimumas on loomulik areng, kus mitmeaastase arengu tulemusena on ajaleheartiklite kirjutamiselt üle mindud õpikute kirjutamisele, sealt edasi kodumaiste teadusartiklite kirjutamisele. Täna näeme nihet kodumaistelt artiklitelt välismaistele artiklitele ja lähitulevikus peaks oluliselt hakkama kasvama ka eelretsenseeritud ajakirjades avaldatud artiklite arv.